CELEX: C2005/132/32
Language: el
Date: 2005-05-28 00:00:00
Title: Υπόθεση C-149/05: Αίτηση εκδόσεως προδικαστικής αποφάσεως την οποία υπέβαλε με απόφαση της 23ης Μαρτίου 2005 το Cour d'appel de Paris, στο πλαίσιο της υποθέσεως Harold Price κατά Conseil des ventes volontaires de meubles aux enchères publiques

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/17
            
         Αίτηση εκδόσεως προδικαστικής αποφάσεως την οποία υπέβαλε με απόφαση της 23ης Μαρτίου 2005 το Cour d'appel de Paris, στο πλαίσιο της υποθέσεως Harold Price κατά Conseil des ventes volontaires de meubles aux enchères publiques
   (Υπόθεση C-149/05)
   (2005/C 132/32)
   Γλώσσα διαδικασίας: η γαλλική
   Με απόφαση της 23ης Μαρτίου 2005, η οποία περιήλθε στη Γραμματεία του Δικαστηρίου στις 4 Απριλίου 2005, το Cour d'appel de Paris, στο πλαίσιο της διαφοράς Harold Price κατά Conseil des ventes volontaires de meubles aux encheres publiques, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των ακόλουθων ερωτημάτων:
   
               1)
            
            
               Έχει η οδηγία 92/51/EΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/EΟΚ (1), εφαρμογή στη δραστηριότητα του διευθυντή εκουσίων πωλήσεων κινητών με δημοπρασία, όπως αυτή διέπεται από τα άρθρα L.321-1 έως L.321-3, L.321-8 και L.321-9 του εμπορικού κώδικα;
            
         
               2)
            
            
               Σε περίπτωση καταφατικής απαντήσεως, μπορεί το κράτος μέλος υποδοχής να επικαλεσθεί την παρέκκλιση από το δεύτερο εδάφιο του άρθρου 4, παράγραφος 1, στοιχείο β', που προβλέπεται στο άρθρο 4, παράγραφος 1, στοιχείο β', έκτο εδάφιο, της οδηγίας;
            
         
      (1)  ΕΕ L 209 της 24.7.1992, σ. 25.